(Návrh)

VLÁDA SLOVENSKEJ REPUBLIKY



UZNESENIE VLÁDY SLOVENSKEJ REPUBLIKY

**č. .....**

zo ......

**k návrhu na uzavretie Protokolu medzi Slovenskou republikou a Moldavskou republikou, ktorým sa mení a dopĺňa Zmluva medzi Slovenskou republikou a Moldavskou republikou o zamedzení dvojitého zdanenia a zabránení daňovému úniku v odbore daní z príjmov a z majetku**

|  |  |
| --- | --- |
| Číslo materiálu: |  |
| Predkladateľ: | minister financií |

**Vláda**

**A. súhlasí**

**A.1.** s uzavretím Protokolu medzi Slovenskou republikou a Moldavskou republikou, ktorým sa mení a dopĺňa Zmluva medzi Slovenskou republikou a Moldavskou republikou o zamedzení dvojitého zdanenia a zabránení daňovému úniku v odbore daní z príjmov a z majetku (ďalej len „protokol“),

**A.2.** s tým, že protokol jej nebude po podpise znovu predložený,

**B. odporúča**

**prezidentovi Slovenskej republiky**

**B.1.** splnomocniť predsedu vlády a ako alternátov podpredsedníčku vlády a ministerku hospodárstva, ministra financií, ministra zahraničných vecí a európskych záležitostí, štátneho tajomníka Ministerstva financií Slovenskej republiky, štátneho tajomníka Ministerstva hospodárstva Slovenskej republiky, štátneho tajomníka Ministerstva zahraničných vecí a európskych záležitostí Slovenskej republiky alebo vedúceho zastupiteľského úradu Slovenskej republiky v Moldavskej republike na podpis protokolu s výhradou ratifikácie,

**B.2.** ratifikovať protokol po vyslovení súhlasu Národnou radou Slovenskej republiky,

**Národnej rade Slovenskej republiky**

**B.3**. vysloviť súhlas s protokolom a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi,

**C. poveruje**

**predsedu vlády**

**C.1.** predložiť protokol po jeho podpise Národnej rade Slovenskej republiky na vyslovenie súhlasu a na rozhodnutie, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi,

**ministra financií**

**C.2.** odôvodniť návrh na vyslovenie súhlasu s protokolom v Národnej rade Slovenskej republiky,

**D. ukladá**

**ministrovi financií**

**D.1.** požiadať ministra zahraničných vecí a európskych záležitostí vykonať príslušné opatrenia spojené s nadobudnutím platnosti protokolu,

kontrolný termín: 31. december 2027

**D.2.** požiadať ministra zahraničných vecí a európskych záležitostí zabezpečiť vyhlásenie protokolu v Zbierke zákonov Slovenskej republiky.

kontrolný termín: 31. december 2028

**Vykonajú:** predseda vlády

minister financií

minister zahraničných vecí a európskych záležitostí

**Na vedomie:** prezident Slovenskej republiky

predseda Národnej rady Slovenskej republiky